**KORUPCIJOS PREVENCIJA**

Asmuo, atsakingas už korupcijos prevenciją ir korupcijos prevencijos kontrolės vykdymą gimnazijoje – Jelena Vagero, informacinių technologijų mokytoja.

Susidūrus su korupcijos apraiškomis Vilniaus Sofijos Kovalevskajosgimnazijoje, kreiptis el. paštu: vagero@mail.ru

 PATVIRTINTA

 Vilniaus Sofijos Kovalevskajos

gimnazijos direktoriaus 2020-02-14

 įsakymu Nr. V-35

**VILNIAUS SOFIJOS KOVALEVSKAJOS GIMNAZIJOS KORUPCIJOS PREVENCIJOS PROGRAMA**

**I. BENDROSIOS PROGRAMOS NUOSTATOS**

1. Vilniaus Sofijos Kovalevskajosgimnazijos korupcijos prevencijos programa (toliau – Programa) skirta užtikrinti korupcijos prevenciją, siekiant sumažinti korupcijos pasireiškimo galimybes, šalinti prielaidas korupcijai atsirasti ir plisti Vilniaus Sofijos Kovalevskajosgimnazijoje.
2. Pagrindinės programoje vartojamos sąvokos:

2.1. **korupcija**– bet koks asmenų, dirbančių gimnazijoje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

2.2. **korupcijos prevencija**– korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

**II. PROGRAMOS TIKSLAI IR UŽDAVINIAI**

3. Programos tikslai:

3.1. formuoti pilietinę antikorupcinę poziciją ir didinti teisinį sąmoningumą;

3.2. atskleisti priežastis ir sąlygas korupcijai pasireikšti gimnazijoje ir jas šalinti;

3.3. užtikrinti skaidrią ir veiksmingą veiklą gimnazijoje.

4. Programos uždaviniai:

4.1. mažinti korupcijos pasireiškimo galimybių atsiradimą;

4.2. siekti, kad visų sprendimų priėmimo procesai būtų skaidrūs, atviri ir prieinami gimnazijos bendruomenei;

4.3. didinti antikorupcinio švietimo sklaidą gimnazijoje, supažindinti su korupcijos reiškiniu: esme, priežastimis, pasekmėmis;

4.4. skatinti nepakantumą korupcijos reiškiniams;

4.5. ugdyti jaunų žmonių antikorupcines nuostatas, nepakančią korupcijos augimui pilietinę poziciją;

4.6. ugdyti mokinių bendrąsias kompetencijas, vertybines nuostatas (pagarba demokratijos vertybėms, neabejingumas viskam, kas vyksta šalia, sąžiningumas, atsakomybė už veiksmus ir poelgius);

4.7. sudaryti sąlygas darbuotojams dalyvauti mokymuose, seminaruose korupcijos prevencijos klausimais.

**III. KORUPCIJOS PREVENCIJOS PRINCIPAI**

5. Korupcijos prevencija įgyvendinama vadovaujantis šiais principais:

5.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų;

5.2. visuotinio privalomumo – korupcijos prevencijos subjektais gali būti visi asmenys;

5.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

**IV. SIEKIAMI REZULTATAI IR VERTINIMO KRITERIJAI**

6. Siekiami rezultatai:

6.1. didinti nepakantumą korupcijai;

6.2. gerinti korupcijos prevencijos organizavimą gimnazijoje;

6.3. didinti visuomenės pasitikėjimą gimnazija;

7. Programos rezultatyvumas nustatomas vadovaujantis kiekybės ir kokybės rodikliais:

7.1. parengtų naujų ir atnaujintų korupcijos prevencijos programų ir įgyvendintų Programos priemonių skaičiaus pokytis;

7.2. įvykdytų programos įgyvendinimo plano priemonių skaičius;

7.3. atliktų korupcijos pasireiškimo tikimybės vertinimų skaičius;

7.4. asmenų, pranešusių apie korupcijos pobūdžio teisės pažeidimus, skaičiaus pokytis;

7.5. oficialių pranešimų apie įtariamus pažeidimus ir ištirtų pažeidimų santykis;

7.6. organizuotų seminarų, mokymų ir dalyvavusių juose asmenų skaičius.

8. Kiekviena Programos įgyvendinimo priemonių plano priemonė vertinama pagal Programos priemonių plane nustatytus vertinimo kriterijus.

**IV.** **PROGRAMOS ADMINISTRAVIMAS**

9. Programai įgyvendinti sudaromas Programos įgyvendinimo priemonių planas (priedas), kurio priemonių įvykdymo laikotarpis yra ne trumpesnis nei dveji kalendoriniai metai. Naujas programos įgyvendinimo priemonių planas yra rengiamas likus pusmečiui iki Programos įgyvendinimo priemonių plano pabaigos.

10. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.

11. Už Programos priemonių plano įgyvendinimo kontrolę atsakingas gimnazijos direktoriaus paskirtas asmuo už korupcijos prevenciją, kuris kasmet rengia situacijos apžvalgą apie Programos įgyvendinimo priemonių plano įgyvendinimo poveikį, teikia pritarti Vilniaus Sofijos Kovalevskajos gimnazijos tarybai bei skelbia viešai interneto svetainėje.

12. Gimnazijos prevencijos programą tvirtina direktorius.

**VI. BAIGIAMOSIOS NUOSTATOS**

13. Ši programa įsigalioja nuo 2020 m. vasario 14 d.

14. Programa įgyvendinama pagal Programos įgyvendinimo priemonių planą.

15. Programa skelbiama gimnazijos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

 Vilniaus Sofijos Kovalevskajos

gimnazijos direktoriaus 2020-02-14

 įsakymu Nr. V-35

**VILNIAUS SOFIJOS KOVALEVSKAJOS GIMNAZIJOS**

**KORUPCIJOS PREVENCIJOS PROGRAMOS ĮGYVENDINIMO** **PRIEMONIŲ PLANAS 2020–2022 METAMS**

|  |  |  |  |  |
| --- | --- | --- | --- | --- |
| **Eil. nr.** | **Priemonės pavadinimas** | **Vykdytojai** | **Vykdymo laikas** | **Laukiami rezultatai** |
| 1. | Sudaryti sąlygas darbuotojams dalyvauti mokymuose ir seminaruose korupcijos prevencijos ir kontrolės, antikorupcinio ugdymo programos integravimo į mokomuosius dalykus ir klasės valandėles klausimais. | Direktoriaus pavaduotojai ugdymui  | Pagal poreikį | Pagerės žinių kokybė apie korupcijos prevenciją, bus lengviau užtikrinti veikos skaidrumą bei objektyvumą. |
| 2. | Organizuoti Tarptautinės antikorupcijos dienos renginius gimnazijoje. | Direktoriaus pavaduotojai ugdymui | Gruodžio mėn. | Ugdomas mokinių sąžiningumas, kritinis informacijos vertinimas, drąsa būti teisingiems ir pilietiškiems. Susiformuos daugelio mokinių antikorupcinės nuostatos, nepakanti korupcijos augimui pilietinė pozicija. |
| 3. | Organizuoti susitikimus su STT darbuotojais, vykdančiais korupcijos programą. | Asmuo, atsakingas už korupcijos prevenciją ir kontrolę gimnazijoje | Kiekvienais metais | Gauta informacija leis užtikrinti gimnazijos veiklos skaidrumą. |
| 4. | Antikorupcinio švietimo temas integruoti į pilietinio ugdymo, istorijos, etikos mokomuosius dalykus ir klasių vadovų veiklą, neformalųjį ugdymą. | Direktoriaus pavaduotojai ugdymui | Kiekvienais metais iki rugsėjo 1 d. | Ugdomos antikorupcinės nuostatos, siekiama asmeninės bei viešosios veiklos skaidrumo. |
| 5. | Kontroliuoti, ar laiku pateikiamos privačių interesų deklaracijos. | Direktorius | Kiekvienais metais II ketvirtį | Kontroliuojami privatūs interesai, užtikrinami atsakingų asmenų skaidrumo, nepriekaištingos bei efektyvios veiklos principai. |
| 6. | Peržiūrėti gimnazijos vidaus dokumentus ir įvertinti antikorupciniu požiūriu. Esant reikalui įtraukti nuostatas bei teisinės atsakomybės priemones, sudarančias prielaidas korupcijos mažinimui. Sistemingai atnaujinti galiojančias gimnazijos taisykles ir tvarkas. | Direktorius, raštinės vadovas, Gimnazijos taryba, kitos gimnazijos savivaldos institucijos | Kiekvienais metais III ketvirtį | Apibrėžtos antikorupcinės nuostatos bei teisinės atsakomybės priemonės, kurios mažina korupciją gimnazijoje. |
| 7. | Gimnazijos bendruomenės informavimas apie gimnazijos ugdomąją, finansinę ir ūkinę veiklą. | Direktorius, direktoriaus pavaduotojai | Kiekvienais metais | Užtikrinamas veiklos skaidrumas bei efektyvumas. |
| 8. | Esant būtinybei  papildyti gimnazijos korupcijos prevencijos programą. | Asmuo, atsakingas už korupcijos prevenciją ir kontrolę gimnazijoje | Kiekvienais metais | Įgyvendinama veiksminga korupcijos prevencijos programa, ugdomas pilietiškumas. |
| 9. | Teisės aktų nustatyta tvarka skaidriai vykdyti viešuosius pirkimus.  | Direktoriaus pavaduotojas ūkiui  | Nuolat | Viešieji pirkimai atlikti nešališkai, skaidriai ir efektyviai. |
| 10. | Informuoti gimnazijos bendruomenę apie gimnazijos korupcijos prevenciją, įgyvendinamas priemones. | Asmuo, atsakingas už korupcijos prevenciją ir kontrolę gimnazijoje | Kartą per pusmetį | El.dienyne, gimnazijos interneto svetainėje skelbiama informacija bei šviečiama bendruomenė korupcijos prevencijos klausimais, ugdomas pilietiškumas, užtikrinamas veiklos skaidrumas bei efektyvumas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Korupcijos prevencija**

**Korupcijos prevencija** – korupcijos priežasčių, sąlygų atskleidimas ir šalinimas sudarant bei įgyvendinant atitinkamų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

**Informacija apie baudžiamąją atsakomybę už korupcinio pobūdžio veiksmus:**

**Lietuvos Respublikos baudžiamojo kodekso 225 straipsnis. Kyšininkavimas**

1. Valstybės tarnautojas ar jam prilygintas asmuo, savo ar kitų naudai tiesiogiai ar netiesiogiai pažadėjęs ar susitaręs priimti kyšį arba reikalavęs ar provokavęs duoti kyšį, arba priėmęs kyšį už teisėtą veikimą ar neveikimą vykdant įgaliojimus, baudžiamas bauda arba areštu, arba laisvės atėmimu iki penkerių metų.
2. Valstybės tarnautojas ar jam prilygintas asmuo, savo ar kitų naudai tiesiogiai ar netiesiogiai pažadėjęs ar susitaręs priimti kyšį arba reikalavęs ar provokavęs duoti kyšį, arba priėmęs kyšį už neteisėtą veikimą ar neveikimą vykdant įgaliojimus, baudžiamas bauda arba laisvės atėmimu iki septynerių metų.
3. Valstybės tarnautojas ar jam prilygintas asmuo, savo ar kitų naudai tiesiogiai ar netiesiogiai pažadėjęs ar susitaręs priimti arba reikalavęs ar provokavęs duoti, arba priėmęs didesnės negu 250 MGL vertės kyšį už teisėtą ar neteisėtą veikimą ar neveikimą vykdant įgaliojimus, baudžiamas laisvės atėmimu nuo dvejų iki aštuonerių metų.
4. Valstybės tarnautojas ar jam prilygintas asmuo, savo ar kitų naudai tiesiogiai ar netiesiogiai pažadėjęs ar susitaręs priimti arba reikalavęs ar provokavęs duoti, arba priėmęs mažesnės negu 1 MGL vertės kyšį už teisėtą ar neteisėtą veikimą ar neveikimą vykdant įgaliojimus, padarė baudžiamąjį nusižengimą ir baudžiamas bauda arba areštu.
5. Už šiame straipsnyje numatytas veikas atsako ir juridinis asmuo.

**Lietuvos Respublikos baudžiamojo kodekso 226 straipsnis. Prekyba poveikiu**

1. Tas, kas siekdamas, kad asmuo, pasinaudodamas savo visuomenine padėtimi, tarnyba, įgaliojimais, giminyste, pažintimis ar kita tikėtina įtaka valstybės ar savivaldybės institucijai ar įstaigai, tarptautinei viešajai organizacijai, jų valstybės tarnautojui ar jam prilygintam asmeniui, paveiktų atitinkamą instituciją, įstaigą ar organizaciją, valstybės tarnautoją ar jam prilygintą asmenį, kad šie teisėtai ar neteisėtai veiktų ar neveiktų vykdydami įgaliojimus, jam ar trečiajam asmeniui tiesiogiai arba netiesiogiai pasiūlė, pažadėjo ar susitarė duoti arba davė kyšį, baudžiamas bauda arba laisvės apribojimu, arba areštu, arba laisvės atėmimu iki ketverių metų.
2. Tas, kas pasinaudodamas savo visuomenine padėtimi, tarnyba, įgaliojimais, giminyste, pažintimis ar kita tikėtina arba tariama įtaka valstybės ar savivaldybės institucijai ar įstaigai, tarptautinei viešajai organizacijai, jų valstybės tarnautojui ar jam prilygintam asmeniui savo ar kitų asmenų naudai tiesiogiai arba netiesiogiai pažadėjo ar susitarė priimti kyšį arba reikalavo ar provokavo duoti kyšį, arba priėmė kyšį, pažadėjęs paveikti atitinkamą instituciją, įstaigą ar organizaciją, valstybės tarnautoją ar jam prilygintą asmenį, kad šie teisėtai ar neteisėtai veiktų ar neveiktų vykdydami įgaliojimus, baudžiamas bauda arba areštu, arba laisvės atėmimu iki penkerių metų.
3. Tas, kas padarė šio straipsnio 1 dalyje numatytus veiksmus, pasiūlęs, pažadėjęs ar susitaręs duoti arba davęs didesnės negu 250 MGL vertės kyšį, baudžiamas laisvės atėmimu iki septynerių metų.
4. Tas, kas padarė šio straipsnio 2 dalyje numatytus veiksmus, pažadėjęs ar susitaręs priimti arba reikalavęs ar provokavęs duoti, arba priėmęs didesnės negu 250 MGL vertės kyšį, baudžiamas laisvės atėmimu nuo dvejų iki aštuonerių metų.
5. Tas, kas padarė šio straipsnio 1 ar 2 dalyje numatytus veiksmus, pasiūlęs, pažadėjęs ar susitaręs duoti arba davęs, arba pažadėjęs ar susitaręs priimti, arba reikalavęs ar provokavęs duoti, arba priėmęs mažesnės negu 1 MGL vertės kyšį, padarė baudžiamąjį nusižengimą ir baudžiamas bauda arba laisvės apribojimu, arba areštu.
6. Asmuo, kuris padarė šio straipsnio 1, 3 ar 5 dalyje numatytą veiką, atleidžiamas nuo baudžiamosios atsakomybės, jeigu kyšio iš jo buvo reikalaujama ar provokuojama duoti kyšį ir jis, pasiūlęs ar pažadėjęs duoti arba davęs kyšį, per įmanomai trumpiausią laiką, bet ne vėliau, negu iki jo pripažinimo įtariamuoju, savanoriškai apie tai pranešė teisėsaugos institucijai, taip pat atleidžiamas nuo baudžiamosios atsakomybės, jeigu kyšį jis pažadėjo duoti ar davė su teisėsaugos institucijos žinia.

**Lietuvos Respublikos baudžiamojo kodekso 227 straipsnis. Papirkimas**

1. Tas, kas tiesiogiai arba netiesiogiai pasiūlė, pažadėjo ar susitarė duoti arba davė kyšį valstybės tarnautojui ar jam prilygintam asmeniui arba trečiajam asmeniui už pageidaujamą valstybės tarnautojo ar jam prilyginto asmens teisėtą veikimą ar neveikimą vykdant įgaliojimus, baudžiamas bauda arba laisvės apribojimu, arba areštu, arba laisvės atėmimu iki ketverių metų.
2. Tas, kas padarė šio straipsnio 1 dalyje numatytus veiksmus, siekdamas paperkamo valstybės tarnautojo ar jam prilyginto asmens neteisėto veikimo ar neveikimo vykdant įgaliojimus, baudžiamas bauda arba areštu, arba laisvės atėmimu iki penkerių metų.
3. Tas, kas padarė šio straipsnio 1 ar 2 dalyje numatytus veiksmus, pasiūlęs, pažadėjęs ar susitaręs duoti arba davęs didesnės negu 250 MGL vertės kyšį, baudžiamas laisvės atėmimu iki septynerių metų.
4. Tas, kas padarė šio straipsnio 1 ar 2 dalyje numatytus veiksmus, pasiūlęs, pažadėjęs ar susitaręs duoti arba davęs mažesnės negu 1 MGL vertės kyšį, padarė baudžiamąjį nusižengimą ir baudžiamas bauda arba laisvės apribojimu, arba areštu.
5. Asmuo atleidžiamas nuo baudžiamosios atsakomybės už papirkimą, jeigu kyšio iš jo buvo reikalaujama ar provokuojama duoti kyšį ir jis, pasiūlęs ar pažadėjęs duoti arba davęs kyšį, per įmanomai trumpiausią laiką, bet ne vėliau negu iki jo pripažinimo įtariamuoju, savanoriškai apie tai pranešė teisėsaugos institucijai, taip pat jeigu kyšį jis pažadėjo duoti ar davė su teisėsaugos institucijos žinia.
6. Už šio straipsnio 1, 2, 3 ir 4 dalyse numatytas veikas atsako ir juridinis asmuo.

**Lietuvos Respublikos baudžiamojo kodekso 228 straipsnis. Piktnaudžiavimas**

1. Valstybės tarnautojas ar jam prilygintas asmuo, piktnaudžiavęs tarnybine padėtimi arba viršijęs įgaliojimus, jeigu dėl to didelės žalos patyrė valstybė, Europos Sąjunga, tarptautinė viešoji organizacija, juridinis ar fizinis asmuo, baudžiamas bauda arba areštu, arba laisvės atėmimu iki penkerių metų.
2. Tas, kas padarė šio straipsnio 1 dalyje numatytą veiką siekdamas turtinės ar kitokios asmeninės naudos, jeigu nebuvo kyšininkavimo požymių, baudžiamas bauda arba laisvės atėmimu iki septynerių metų.
3. Už šiame straipsnyje numatytas veikas atsako ir juridinis asmuo.

**Lietuvos Respublikos baudžiamojo kodekso 229 straipsnis. Tarnybos pareigų neatlikimas**

Valstybės tarnautojas ar jam prilygintas asmuo, dėl neatsargumo neatlikęs savo pareigų ar jas netinkamai atlikęs, jeigu dėl to valstybė, Europos Sąjunga, tarptautinė viešoji organizacija, juridinis ar fizinis asmuo patyrė didelės žalos, baudžiamas bauda arba areštu, arba laisvės atėmimu iki dvejų metų.